[{"text_idx": "#000000", "text": "Avatud Majad nr 46: Sisekaitseakadeemia Tallinnas"}, {"text_idx": "#000003", "text": "NB! Registreerumisel tuleb kirja panna ko\u0303igi osalejate nimed ja isikukoodid, sest hoone on ko\u0303rgendatud turvano\u0303uetega."}, {"text_idx": "#000004", "text": "Ko\u0303igile registreerunud osalejatele nime alusel u\u0308hekordne tasuta sissepa\u0308a\u0308s Eesti Arhitektuurimuuseumi!"}, {"text_idx": "#000005", "text": "Sisekaitseakadeemia loodi 1992. aastal eesma\u0308rgiga koolitada taasiseseisvunud Eesti riigile siseturvalisuse valdkonna spetsialiste. Tegevust alustas akadeemia no\u0303ukogude ehitusva\u0308gede ko\u0303rgemale poliitkoolile mo\u0303eldud linnakus Tallinnas Kase tn 61, kus selleks hetkeks olid va\u0308lja ehitamata ko\u0303ik kavandatud spordi- ja treeningruumid ning lo\u0303puni ehitamata u\u0308hiselamud ja o\u0303ppehooned. Uskumatu, kuid sellisena kasutati linnakut o\u0303ppeto\u0308o\u0308ks 27 aastat!"}, {"text_idx": "#000006", "text": "Sisekaitseakadeemiat saatsid aastaid arutelud akadeemia vo\u0303imaliku o\u0303ige asukoha u\u0308mber ning vanasse linnakusse investeerimist ei peetud seepa\u0308rast mo\u0303ttekaks. Arutelud jo\u0303udsid vahefinis\u030cini 2015. aastal, mil tekkis esimest korda lootus Tallinna o\u0303ppekeskusesse uue, pa\u0308ris akadeemia jaoks kavandatud hoone rajamiseks. Hetke a\u0308ra kasutades viis ko\u0303rgkool koos Eesti Arhitektide Liiduga 2016. aasta alguses la\u0308bi arhitektuurivo\u0303istluse, mille vo\u0303iduto\u0308o\u0308 \u201eFaalanks\u201c alusel valmis 2017. aastal arhitektuuribu\u0308roos Arhitekt 11 uue hoone projekt. Hoone ehitus lo\u0303ppes 2019. aasta veebruaris ning see avati pidulikult akadeemia iga-aastaste Eesti Vabariigi su\u0308nnipa\u0308evale pu\u0308hendatud u\u0308rituste raames 22. veebruaril."}, {"text_idx": "#000007", "text": "Ta\u0308na on akadeemia kasutuses kaasaegne erialaspetsiifiline o\u0303ppe- ja teadushoone ko\u0303ige vajalikuga nii kutse- ja ko\u0303rgharidus- kui ka ta\u0308iendo\u0303ppe la\u0308biviimiseks \u2013 hoones on muu hulgas virtuaalsimulatsioonikeskus, laboratooriumid, spordisaalid ja lasketiir. Ka on uus hoone varasemast palju sa\u0308a\u0308stlikum \u2013 ainuu\u0308ksi Tallinna o\u0303ppekeskuses kasutuses olev netopind on va\u0308henenud ca 24%, ra\u0308a\u0308kimata uue hoone enda energiatarbimisest."}, {"text_idx": "#000008", "text": "Mida endast kujutab Sisekaitseakadeemia, tema uus hoone ja mida selles ta\u0308pselt tehakse, saab kuulda ja na\u0308ha ca 1,5 tunnisel jalutuska\u0308igul."}]